રિસેપ્શન પછી ગુલાલ અને મલ્હાર હનીમૂન પર ઉપડી ગયા. સ્વિત્ઝરલેન્ડમાં બાર દિવસ વીતી ગયા હતા. પણ હજુ ગુલાલનું મન નહોતું ધરાયું. મલ્હારની લાખ આનાકાની છતાં એણે ફ્લાઈટની ટિકિટો કેન્સલ કરાવી બીજા પંદર દિવસનું પેકેજ લઈ લીધું હતું. સાંજનો સમય હતો. આખો દિવસ મલ્હાર સાથે બરફની ચાદર પર લપસી લપસીને, એને બરફના ગોળાઓ મારી મારીને ગુલાલ થાકી ગઈ હતી. હોટેલ પર આવી એવી જ એ બેડ પર પછડાઈ, ‘ડાર્લિંગ, આજે બહુ થાકી ગઈ છું.’